Tatoeba sentences — language code: ina
Hodie, le undece jocatores passa tote le match suspense del trave transverse, dedicate a evitar le goals e sin tempore pro signar los.
Le enthusiasmo succedente cata occasion que le ballon blanc agita le rete pote parer mysterio o follia, ma on debe tener in conto que le miraculo occurre poco.
Le goal, ben que sia un goaletto, resulta sempre gooooooooooooooooooal in le gutture del narratores de radio, un do de pectore capabile de render Caruso mute per sempre, e le multitude delira e le stadio se oblida de que es de cemento, e se disprende del terra e va al aere.
Le arbitro es le abominabile tyranno qui exerce su dictatura sin opposition possibile, e le ampullose carnifice qui executa su poter absolute con gestos de opera.
Carton al mano, le arbitro altia le colores del condemnation: le flave, que castiga le peccator e le obliga al repententia; e le rubie, que le jecta al exilio.
Quando le selection uruguayan regressava del Olympiada de 1924, le argentinos les offereva un match festive. Le match se jocava in Buenos Aires. Uruguay lo perdeva de un goal.
Le punctiero sinistre Cesáreo Onzari colpava de corner e le ballon se mitteva in le rete sin que necuno lo tangeva. Celle raritate se nominava “goal olympic”.
Cata vice que un colpo de corner agita le rete sin intermediarios, le publico celebra le goal con un ovation, ma non lo crede.
Le propagation del stylo de vita millionari in le mundo sportive causa le impression que un athleta talentose habera un vita financiari sempre tranquille.
Ben que le clubs paga fortunas pro que lor jocatores brilla in stadios plen, illos non les insenia a usar iste pecunia.
Multe sportistas initia lor carriera ancora multo juvene e abandona totalmente lor instruction, deveniente incapace de administrar le ricchessa que illes ha conquirite.
Un recerca in april 2013 revelava que tres inter cinque footballistas anglese declara bancarupta in non plus que cinque annos post le fin de lor carrieras.
In practica, il non es difficile trovar exemplos per tote le universo sportive. In NBA, le liga nordamerican de basketball, tres quintos del ex-jocatores perde lor fortunas in minus que cinque annos post que illes lassa de jocar.
In NFL, le liga de football american, le difficultates financiari attinge 78 per cento del retiratos, secundo XPro, il es dicer quasi quatro inter cinque ex-jocatores.
In Brasil, un initiativa recente del union laboral que representa le athletas professional in São Paulo pro instigar le conscientia social del clubs finiva sin successo.
Al 47 annos de etate, le attaccante Müller, campion mundial per le selection brasilian in 1994 e per su club São Paulo FC, travalia como commentarista televisive e habita per favor in casa de un amico.
Le mediecampista Zé Elias comenciava a jocar professionalmente pro Corinthians quando ille habeva 15 annos. Ille passava dece saisones in Europa e integrava le equipa national. Hodie, ille va travaliar in bicycletta como commentarista in radio.
Le linguistica comparate o comparative es relativemente poco diffuse in Brasil, forsan perque su practica demanda le dominio de plure linguas.